TLUXE พุ่งเกิน 5% เตรียมรับทรัพย์หลังใช้สิทธิแปลงสภาพ ACAP-W1
TLUXE พุ่งเกิน 5% เตรียมรับทรัพย์หลังใช้สิทธิแปลงสภาพ ACAP-W1 ล่าสุด ณ เวลา 14.48 น. อยู่ที่ 9.15 บาท บวก 0.45 บาท หรือ 5.17% สูงสุด 9.25 บาท ต่ำสุด 8.80 บาท ด้วยมูลค่าซื้อขาย 79.47 ล้านบาท 
14 ธ.ค. 2559

ผู้สื่อข่าวรายงานว่าราคาหุ้นบริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE ล่าสุด ณ เวลา 14.48 น. อยู่ที่ 9.15 บาท บวก 0.45 บาท หรือ 5.17% สูงสุด 9.25 บาท ต่ำสุด 8.80 บาท ด้วยมูลค่าซื้อขาย 79.47 ล้านบาท ขณะที่ดัชนีตลาดหุ้นไทยโดยรวมลบ 0.38%
โดยราคาหุ้น TLUXE ปรับตัวขึ้นแรง หลังบริษัทจะใช้สิทธิแปลงสภาพใบสำคัญแสดงสิทธิจองซื้อหุ้นสามัญ (วอร์แรนต์) ของบริษัท เอเซีย แคปปิตอล กรุ๊ป จำกัด (มหาชน) หรือ ACAP จำนวน 8.73 ล้านหน่วย ราคาใช้สิทธิ 2 บาท/หน่วย รวมเป็นเงิน 17.46 ล้านบาท ซึ่งบริษัทจะต้องแสดงเจตจำนงใช้สิทธิแปลงสภาพวอร์แรนต์ดังกล่าวภายในวันนี้ (14 ธ.ค.) โดยแหล่งเงินลงทุนจะมาจากสภาพคล่องคงเหลือจากการดำเนินงาน
ทั้งนี้ การใช้สิทธิแปลงสภาพวอร์แรนต์ ACAP ครั้งนี้ เป็นการรักษาสิทธิของบริษัทเพื่อผลตอบแทนที่ดีกว่า ขณะที่ปัจจุบันบริษัทถือหุ้นใน ACAP จำนวน 13.97%
อนึ่ง ACAP ได้ปิดสมุดทะเบียนพักการโอนหุ้นในวันที่ 2 มิ.ย.59 ในอัตราส่วน 4 หุ้นเดิมต่อ 1 หน่วยใบสำคัญแสดงสิทธิ (ACAP-W1) โดยไม่คิดมูลค่า และกำหนดให้ใช้สิทธิแปลงสภาพได้ทุกวันที่ 15 ของเดือนมิถุนายนและเดือนธันวาคมของแต่ละปีตลอดอายุของใบสำคัญแสดงสิทธิ และวันใช้สิทธิครั้งสุดท้ายคือวันที่ใบสำคัญแสดงสิทธิมีอายุครบ 2 ปี นับแต่วันที่ออกและเสนอขายใบสำคัญแสดงสิทธิ 